Nafarroako Parlamentuko Mahaiak, 2018ko azaroaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Nafarroako Erriberako arreta pediatrikoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko azaroaren 12an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

– Ziurtatua al dago –eguneko 24 orduetan, asteko zazpi egunetan– pediatra batek emanen duela ospitaleko laguntza pediatrikoa?

– Ezarri al da pediatriako triajerako sistema?

– Berdinak al dira Erriberan ematen den ospitaleko laguntza pediatrikoa eta Iruñeko ospitaleetan ematen dena?

– Erriberako osasun zentro guztiek al daukate pediatra?

– Espezialitateen Batzorde Nazionalari eskatu al zaio Tuterako Reina Sofía Ospitalean pediatriako irakaskuntza-unitate bat sortzea?

– Handitu al dira enplegu-eskaintza publikoan jasotako pediatriako lanpostuak, eta jaso al dira Tuterako Reina Sofía Ospitaleari atxikitako lanpostu berriak?

Corellan, 2018ko azaroaren 7an

Foru parlamentaria: Alberto Catalán Higueras